text:  No ja neviem. Neviem čo si mám o tomto snímku myslieť. Japoncov považujem za majstrov v oblasti shock horroru, ale zdá sa mi, že už som sa toho presýtil. Je to stále dokola to isté. Desivá posmrtná pomsta malého nezletilého dievčatka vykonaná za pomoci nejakej technickej vymoženosti. Tento krát to je mobilný telefón. Zdá sa, že šikmookí aziati sú na túto tému doslova vysadení. Keď som prvý krát videl "Kruh" tak som sa od strachu skoro posral. Pri "Ju-On" to na mňa už tak nezaberalo a teraz pri sledovaní "Zmeškaného hovoru" som sa miestami i dosť nudil. Ako horrorový film je to celkom dobré, ale pre mňa už opozerané a predvídateľné. ***
item_title: Zmeškaný hovor
item_directors: Takaši Miike
item_screenwriters: Minako Daira
item_cast: Kó Šibasaki Šin'iči Cucumi Kazue Fukiiši Rendži Išibaši Goró Kišitani Noriko Eguči Saeko Tecuši Tanaka Jutaka Macušige Šin'nosuke Abe Mariko Cucui Jasuhi Nakamura Daisuke Iidžima